text: Unge elsker at køre hestevogn
  17 juli 2014 kl. 15.06
  Der dystes i DM i Hestevogn i Sommersted i disse dage. Selv om traditionen er fra forrige århundrede, så sætter stævnet i år rekord i antallet af børn og unge deltagere. TV SYD har fulgt 11-årige Mathias Rasmussen.
  Det er hans første DM. I dag og i morgen er der konkurrencer i dressur, lørdag køres maraton og søndag sluttes med forhindringskørsel.
  Slesvigske Køre Selskab og Dansk Køre Forbund er arrangører. DM holdes hver andet år, og arrangørerne forventer ca. 70 kuske. Fra juniorer til voksne med 1- 2 og 4-spand pony og heste.
  Det hele foregår på Vojumgård, Revsø Rideskole ved Sommersted.
  